               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 25.10.2016
            COM(2016) 684 final
            2016/0341(NLE)
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            για τον καθορισμό της θέσης που θα υιοθετηθεί εξ ονόματος της Ευρωπαϊκής Ένωσης στο πλαίσιο των σχετικών επιτροπών της Οικονομικής Επιτροπής των Ηνωμένων Εθνών για την Ευρώπη όσον αφορά τις προτάσεις τροποποίησης των κανονισμών αριθ. 7, 16, 37, 44, 45, 46, 48, 53, 78, 80, 83, 86, 87, 99, 105, 107, 110, 121, 128 και 129, μία πρόταση νέου κανονισμού του ΟΗΕ για συστήματα εκ των υστέρων εξοπλισμού με κινητήρα διπλού καυσίμου βαρέων χρήσεων (HDDF-ERS), τις προτάσεις τροποποίησης των παγκόσμιων τεχνικών κανονισμών αριθ. 15 και 16 του ΟΗΕ, τις προτάσεις για την έκδοση δύο νέων παγκόσμιων τεχνικών κανονισμών του ΟΗΕ σχετικά με τη διαδικασία μέτρησης για δίκυκλα ή τρίκυκλα μηχανοκίνητα οχήματα όσον αφορά ορισμένα είδη εκπομπών και όσον αφορά το ενσωματωμένο σύστημα διάγνωσης, αντιστοίχως, καθώς και μία πρόταση νέου ψηφίσματος σχετικά με τις κοινές προδιαγραφές για τις κατηγορίες φωτεινής πηγής (R.E.4)

               ΑΙΤΙΟΛΟΓΙΚΗ ΕΚΘΕΣΗ

               1.ΠΛΑΙΣΙΟ ΤΗΣ ΠΡΟΤΑΣΗΣ

               •Αιτιολόγηση και στόχοι της πρότασης

               Σε διεθνές επίπεδο, η Οικονομική Επιτροπή των Ηνωμένων Εθνών για την Ευρώπη (ΟΕΕ/ΗΕ) καταρτίζει εναρμονισμένες απαιτήσεις με σκοπό, αφενός, να εξαλειφθούν τα τεχνικά εμπόδια στο εμπόριο μηχανοκίνητων οχημάτων μεταξύ των συμβαλλόμενων μερών της αναθεωρημένης συμφωνίας του 1958 και, αφετέρου, να εξασφαλιστεί ότι τα οχήματα αυτά παρέχουν υψηλό επίπεδο ασφάλειας και περιβαλλοντικής προστασίας.

               Σύμφωνα με την απόφαση 97/836/ΕΚ του Συμβουλίου, της 27ης Νοεμβρίου 1997, η Ένωση προσχώρησε στη συμφωνία της Οικονομικής Επιτροπής των Ηνωμένων Εθνών για την Ευρώπη («ΟΕΕ/ΗΕ») σχετικά με την υιοθέτηση ομοιόμορφων τεχνικών προδιαγραφών για τροχοφόρα οχήματα, εξοπλισμό και εξαρτήματα τα οποία δύνανται να τοποθετηθούν ή/και να χρησιμοποιηθούν σε τροχοφόρα οχήματα και τις συνθήκες για την αμοιβαία αναγνώριση των εγκρίσεων που χορηγούνται με βάση τις προδιαγραφές αυτές («αναθεωρημένη συμφωνία του 1958») και, σύμφωνα με την απόφαση 2000/125/ΕΚ του Συμβουλίου, της 31ης Ιανουαρίου 2000, για τη σύναψη συμφωνίας που αφορά την κατάρτιση παγκόσμιων τεχνικών κανονισμών για τα τροχοφόρα οχήματα, τον εξοπλισμό και τα εξαρτήματα που μπορούν να τοποθετούνται ή/και να χρησιμοποιούνται σε τροχοφόρα οχήματα («παράλληλη συμφωνία»), η Ένωση προσχώρησε στην παράλληλη συμφωνία.

               Οι συνεδριάσεις του Παγκόσμιου Φόρουμ για την Εναρμόνιση των Κανονισμών σχετικά με τα Οχήματα (WP.29 της ΟΕΕ/ΗΕ) πραγματοποιούνται τρεις φορές ετησίως: τον Μάρτιο, τον Ιούνιο και τον Νοέμβριο κάθε ημερολογιακού έτους. Σε κάθε συνεδρίαση εγκρίνονται νέες τροποποιήσεις στους υπάρχοντες κανονισμούς του ΟΗΕ ή στους παγκόσμιους τεχνικούς κανονισμούς του ΟΗΕ, ώστε να λαμβάνεται υπόψη η τεχνική πρόοδος. Πριν από κάθε συνεδρίαση του WP.29, οι τροποποιήσεις αυτές εγκρίνονται από μία από τις έξι ομάδες εργασίας (GR) που δραστηριοποιούνται στο πλαίσιο του WP.29.

               Ακολούθως, στη συνεδρίαση του WP.29 πραγματοποιείται η τελική ψηφοφορία για την έγκριση των τροποποιήσεων, των προσθηκών και των διορθωτικών, με την προϋπόθεση ότι υπάρχει απαρτία και ειδική πλειοψηφία μεταξύ των συμβαλλόμενων μερών. Η ΕΕ είναι συμβαλλόμενο μέρος σε δύο συμφωνίες (στις συμφωνίες του 1958 και του 1998) που αφορούν το WP.29. Κάθε φορά καταρτίζεται απόφαση του Συμβουλίου, επονομαζόμενη «μεγάλη απόφαση», που περιέχει τον κατάλογο των κανονισμών, των τροποποιήσεων, των προσθηκών και των διορθωτικών, και εξουσιοδοτεί την Επιτροπή να ψηφίσει εξ ονόματος της Ένωσης σε κάθε συνεδρίαση του WP.29.

               Στην παρούσα απόφαση του Συμβουλίου καθορίζεται η θέση την οποία θα τηρήσει η Ένωση κατά την ψήφιση των τροποποιήσεων, των προσθηκών και των διορθωτικών που θα υποβληθούν προς ψήφιση στη συνεδρίαση του WP.29 που θα πραγματοποιηθεί από τις 14 έως τις 20 Νοεμβρίου 2016.

               •Συνοχή με ισχύουσες διατάξεις στον τομέα πολιτικής

               Η παρούσα πρόταση συμπληρώνει και συνάδει πλήρως με την ενωσιακή πολιτική για την εσωτερική αγορά όσον αφορά την αυτοκινητοβιομηχανία.

               Το σύστημα του WP.29 ενισχύει τη διεθνή εναρμόνιση των προτύπων για τα οχήματα. Η συμφωνία του 1958 συμβάλλει καθοριστικά στην επίτευξη αυτού του στόχου, δεδομένου ότι οι ενωσιακοί κατασκευαστές μπορούν να εφαρμόζουν κοινή δέσμη κανονισμών έγκρισης τύπου, γνωρίζοντας ότι το προϊόν τους θα αναγνωρίζεται από τα συμβαλλόμενα μέρη ως συμμορφούμενο με την εθνική τους νομοθεσία. Το σύστημα αυτό έδωσε τη δυνατότητα να καταργηθούν από τον κανονισμό (ΕΚ) αριθ. 661/2009 για τη γενική ασφάλεια των μηχανοκίνητων οχημάτων περισσότερες από 50 οδηγίες της ΕΕ και να αντικατασταθούν από τους αντίστοιχους κανονισμούς που εκπονήθηκαν στο πλαίσιο της συμφωνίας του 1958.

               Παρόμοια προσέγγιση ακολουθήθηκε ως προς την οδηγία 2007/46/ΕΚ η οποία αντικατέστησε τα συστήματα έγκρισης των κρατών μελών με ενωσιακή διαδικασία έγκρισης, θεσπίζοντας εναρμονισμένο πλαίσιο που περιέχει τις διοικητικές διατάξεις και τις γενικές τεχνικές απαιτήσεις για όλα τα νέα οχήματα, τα συστήματα, τα κατασκευαστικά στοιχεία και τις χωριστές τεχνικές μονάδες. Η εν λόγω οδηγία ενσωμάτωσε τους κανονισμούς του ΟΗΕ στο σύστημα έγκρισης τύπου της ΕΕ, είτε ως απαιτήσεις για την έγκριση τύπου είτε ως εναλλακτικές προς την ενωσιακή νομοθεσία απαιτήσεις. Μετά την έκδοση της εν λόγω οδηγίας, οι κανονισμοί του ΟΗΕ ενσωματώνονται όλο και περισσότερο στην ενωσιακή νομοθεσία στο πλαίσιο της έγκρισης τύπου ΕΕ.

               •Συνοχή με άλλες πολιτικές της Ένωσης

               Το σύστημα του WP.29 συνδέεται με την πολιτική της Ένωσης για την ανταγωνιστικότητα, στην οποία η παρούσα πρωτοβουλία έχει θετικό αντίκτυπο. Η πρόταση συνάδει επίσης με τις πολιτικές της Ένωσης στους τομείς των μεταφορών και της ενέργειας, που λαμβάνονται δεόντως υπόψη κατά τη διαδικασία για την εκπόνηση και την έγκριση των κανονισμών του ΟΗΕ στο πλαίσιο της συμφωνίας του 1958.

               2.ΝΟΜΙΚΗ ΒΑΣΗ, ΕΠΙΚΟΥΡΙΚΟΤΗΤΑ ΚΑΙ ΑΝΑΛΟΓΙΚΟΤΗΤΑ

               •Νομική βάση

               Η νομική βάση της παρούσας πρότασης είναι το άρθρο 114, σε συνδυασμό με το άρθρο 218 παράγραφος 9 της Συνθήκης για τη λειτουργία της Ευρωπαϊκής Ένωσης.

               •Επικουρικότητα

               Η υπερψήφιση διεθνών πράξεων, όπως είναι οι προτάσεις κανονισμών του ΟΗΕ, οι τροποποιήσεις κανονισμών του ΟΗΕ και τα σχέδια παγκόσμιων τεχνικών κανονισμών, καθώς και η ενσωμάτωσή τους στο ενωσιακό σύστημα έγκρισης τύπου μηχανοκίνητων οχημάτων μπορούν να γίνονται μόνο από την Ένωση. Αυτό όχι μόνο εμποδίζει τον κατακερματισμό της εσωτερικής αγοράς, αλλά και εξασφαλίζει ισότιμα πρότυπα υγείας και ασφάλειας σε ολόκληρη την Ένωση. Προσφέρει επίσης πλεονεκτήματα οικονομιών κλίμακας: τα προϊόντα μπορούν να παράγονται για ολόκληρη την ενωσιακή αγορά, ακόμη και για τη διεθνή αγορά, αντί να προσαρμόζονται ώστε να αποκτήσουν την εθνική έγκριση τύπου για κάθε κράτος μέλος χωριστά.

               Ως εκ τούτου, η παρούσα πρόταση είναι σύμφωνη με την αρχή της επικουρικότητας.

               •Αναλογικότητα

                  Η παρούσα απόφαση του Συμβουλίου επιτρέπει στην Επιτροπή να ψηφίσει εξ ονόματος της Ένωσης και είναι το αναλογικό μέσο, σύμφωνα με το άρθρο 5 παράγραφος 1 της απόφασης 97/836/ΕΚ του Συμβουλίου, για τον καθορισμό ενιαίας θέσης της ΕΕ στο πλαίσιο της ΟΕΕ/ΗΕ όσον αφορά την ψηφοφορία επί των εγγράφων εργασίας που προτείνονται στην ημερήσια διάταξη της συνεδρίασης του WP.29. Ως εκ τούτου, η παρούσα πρόταση τηρεί την αρχή της αναλογικότητας, επειδή δεν υπερβαίνει αυτό που είναι αναγκαίο για να εξασφαλιστεί η ορθή λειτουργία της εσωτερικής αγοράς, με την ταυτόχρονη παροχή υψηλού επιπέδου δημόσιας ασφάλειας και προστασίας.

               •Επιλογή του μέσου

               Το άρθρο 218 παράγραφος 9 της ΣΛΕΕ απαιτεί τη λήψη απόφασης του Συμβουλίου για τον καθορισμό των θέσεων που υιοθετούνται εξ ονόματος της Ένωσης σε όργανο το οποίο έχει συσταθεί με διεθνή συμφωνία.

               3.ΑΠΟΤΕΛΕΣΜΑΤΑ ΤΩΝ ΕΚ ΤΩΝ ΥΣΤΕΡΩΝ ΑΞΙΟΛΟΓΗΣΕΩΝ, ΤΩΝ ΔΙΑΒΟΥΛΕΥΣΕΩΝ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΤΗΣ ΕΚΤΙΜΗΣΗΣ ΕΠΙΠΤΩΣΕΩΝ

               •Εκ των υστέρων αξιολογήσεις/έλεγχοι καταλληλότητας της υφιστάμενης νομοθεσίας

               Άνευ αντικειμένου.

               •Διαβουλεύσεις με τα ενδιαφερόμενα μέρη

               Άνευ αντικειμένου.

               •Συγκέντρωση και χρήση εμπειρογνωμοσύνης

               Δεν είναι σημαντικό να ζητηθεί εξωτερική εμπειρογνωμοσύνη στην περίπτωση της παρούσας πρότασης. Ωστόσο, η εξωτερική εμπειρογνωμοσύνη εξετάστηκε από την τεχνική επιτροπή για τα μηχανοκίνητα οχήματα.

               •Εκτίμηση επιπτώσεων

               Η παρούσα πρόταση δεν μπορεί να αποτελέσει αντικείμενο εκτίμησης επιπτώσεων, επειδή δεν είναι νομοθετικής φύσης και επειδή εναλλακτικές επιλογές πολιτικής δεν υπάρχουν ή δεν είναι διαθέσιμες.

               •Καταλληλότητα του κανονιστικού πλαισίου και απλούστευση

               Όσον αφορά τη διοικητική επιβάρυνση, η πρωτοβουλία δεν έχει επιπτώσεις, δεδομένου ότι οι αναφορές στις τροποποιήσεις που προσαρτώνται στη «μεγάλη απόφαση» δεν θα εισαγάγουν νέες υποχρεώσεις υποβολής έκθεσης ή άλλες διοικητικές υποχρεώσεις για τις επιχειρήσεις, συμπεριλαμβανομένων των ΜΜΕ. Αντιθέτως, στόχος είναι η μείωση του διοικητικού φόρτου, επειδή η εφαρμογή των εναρμονισμένων απαιτήσεων σε παγκόσμιο επίπεδο επιτρέπει στους κατασκευαστές να υποβάλουν τεκμηρίωση έγκρισης των συστημάτων και των κατασκευαστικών στοιχείων όχι μόνο στην ΕΕ αλλά και στις εξαγωγικές αγορές των συμβαλλόμενων μερών στη συμφωνία του 1958 που βρίσκονται εκτός της ΕΕ.

               Η πρόταση έχει ιδιαίτερα θετικό αντίκτυπο στην ανταγωνιστικότητα της αυτοκινητοβιομηχανίας της ΕΕ και στο διεθνές εμπόριο. Η αποδοχή διεθνώς εναρμονισμένων κανονισμών οχημάτων από τους εμπορικούς εταίρους της ΕΕ αναγνωρίζεται ως ο καλύτερος τρόπος για την άρση των μη δασμολογικών φραγμών στο εμπόριο και το άνοιγμα ή τη διεύρυνση της πρόσβασης επιχειρήσεων της ενωσιακής αυτοκινητοβιομηχανίας στην αγορά.

               •Θεμελιώδη δικαιώματα

               Η πρόταση δεν έχει επιπτώσεις στην προστασία των θεμελιωδών δικαιωμάτων.

               4.ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ

               Η παρούσα πρωτοβουλία δεν έχει καμία δημοσιονομική επίπτωση.

               5.ΑΛΛΑ ΣTOIXΕΙΑ

               •Σχέδια εφαρμογής και ρυθμίσεις παρακολούθησης, αξιολόγησης και υποβολής εκθέσεων

               Άνευ αντικειμένου.

               •Επεξηγηματικά έγγραφα (για οδηγίες)

               Άνευ αντικειμένου

               •Αναλυτική επεξήγηση των ειδικότερων διατάξεων της πρότασης

               Η πρόταση καθορίζει τη θέση της Ένωσης στην ψηφοφορία για:

               –τις τροποποιήσεις των κανονισμών του ΟΗΕ αριθ. 7, 16, 37, 44, 45, 46, 48, 53, 78, 80, 83, 86, 87, 99, 105, 107, 110, 121, 128 και 129·

               –την πρόταση για την έκδοση νέου κανονισμού του ΟΗΕ για συστήματα εκ των υστέρων εξοπλισμού με κινητήρα διπλού καυσίμου βαρέων χρήσεων (HDDF-ERS)·

               –τις προτάσεις τροποποιήσεων των παγκόσμιων τεχνικών κανονισμών αριθ. 15 και 16 του ΟΗΕ·

               –τις προτάσεις για την έκδοση δύο νέων παγκόσμιων τεχνικών κανονισμών του ΟΗΕ σχετικά με τη διαδικασία μέτρησης για δίκυκλα ή τρίκυκλα μηχανοκίνητα οχήματα όσον αφορά τις εκπομπές και το ενσωματωμένο σύστημα διάγνωσης, αντίστοιχα· και

               –την πρότασης νέου ψηφίσματος σχετικά με τις κοινές προδιαγραφές για τις κατηγορίες φωτεινής πηγής (R.E.4).

               2016/0341 (NLE)

               Πρόταση

               ΑΠΟΦΑΣΗ ΤΟΥ ΣΥΜΒΟΥΛΙΟΥ

               για τον καθορισμό της θέσης που θα υιοθετηθεί εξ ονόματος της Ευρωπαϊκής Ένωσης στο πλαίσιο των σχετικών επιτροπών της Οικονομικής Επιτροπής των Ηνωμένων Εθνών για την Ευρώπη όσον αφορά τις προτάσεις τροποποίησης των κανονισμών αριθ. 7, 16, 37, 44, 45, 46, 48, 53, 78, 80, 83, 86, 87, 99, 105, 107, 110, 121, 128 και 129, μία πρόταση νέου κανονισμού του ΟΗΕ για συστήματα εκ των υστέρων εξοπλισμού με κινητήρα διπλού καυσίμου βαρέων χρήσεων (HDDF-ERS), τις προτάσεις τροποποίησης των παγκόσμιων τεχνικών κανονισμών αριθ. 15 και 16 του ΟΗΕ, τις προτάσεις για την έκδοση δύο νέων παγκόσμιων τεχνικών κανονισμών του ΟΗΕ σχετικά με τη διαδικασία μέτρησης για δίκυκλα ή τρίκυκλα μηχανοκίνητα οχήματα όσον αφορά ορισμένα είδη εκπομπών και όσον αφορά το ενσωματωμένο σύστημα διάγνωσης, αντιστοίχως, καθώς και μία πρόταση νέου ψηφίσματος σχετικά με τις κοινές προδιαγραφές για τις κατηγορίες φωτεινής πηγής (R.E.4)

               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 114, σε συνδυασμό με το άρθρο 218 παράγραφος 9,

               Έχοντας υπόψη την πρόταση της Ευρωπαϊκής Επιτροπής,

               Εκτιμώντας τα ακόλουθα:

               (1)Σύμφωνα με την απόφαση 97/836/ΕΚ του Συμβουλίου
                  1
               , η Ένωση προσχώρησε στη συμφωνία της Οικονομικής Επιτροπής των Ηνωμένων Εθνών για την Ευρώπη (ΟΕΕ/ΗΕ) σχετικά με την υιοθέτηση ομοιόμορφων τεχνικών προδιαγραφών για τροχοφόρα οχήματα, εξοπλισμό και εξαρτήματα, τα οποία δύνανται να τοποθετηθούν ή/και να χρησιμοποιηθούν σε τροχοφόρα οχήματα και τις συνθήκες για την αμοιβαία αναγνώριση των εγκρίσεων που χορηγούνται με βάση τις προδιαγραφές αυτές («αναθεωρημένη συμφωνία του 1958»).

               (2)Σύμφωνα με την απόφαση 2000/125/ΕΚ του Συμβουλίου
                  2
               , η Ένωση προσχώρησε στη συμφωνία για την κατάρτιση παγκόσμιων τεχνικών κανονισμών για τα τροχοφόρα οχήματα, τον εξοπλισμό και τα εξαρτήματα που μπορούν να τοποθετούνται ή/και να χρησιμοποιούνται σε τροχοφόρα οχήματα («παράλληλη συμφωνία»).

               (3)Η οδηγία 2007/46/ΕΚ του Ευρωπαϊκού Κοινοβουλίου και του Συμβουλίου
                  3
                αντικατέστησε τα συστήματα έγκρισης των κρατών μελών με ενωσιακή διαδικασία έγκρισης και θέσπισε εναρμονισμένο πλαίσιο που περιέχει τις διοικητικές διατάξεις και τις γενικές τεχνικές απαιτήσεις για όλα τα νέα οχήματα, τα συστήματα, τα κατασκευαστικά στοιχεία και τις χωριστές τεχνικές μονάδες. Η εν λόγω οδηγία ενσωμάτωσε τους κανονισμούς που εκδόθηκαν δυνάμει της αναθεωρημένης συμφωνίας του 1958 («κανονισμοί του ΟΗΕ») στο σύστημα έγκρισης τύπου της ΕΕ, είτε ως απαιτήσεις για την έγκριση τύπου είτε ως εναλλακτικές προς την ενωσιακή νομοθεσία απαιτήσεις. Μετά την έκδοση της εν λόγω οδηγίας, οι κανονισμοί του ΟΗΕ ενσωματώνονται όλο και περισσότερο στην ενωσιακή νομοθεσία στο πλαίσιο της έγκρισης τύπου ΕΕ.

               (4)Βάσει της εμπειρίας και των τεχνικών εξελίξεων, οι απαιτήσεις σχετικά με ορισμένα στοιχεία ή χαρακτηριστικά που καλύπτονται από τους κανονισμούς του ΟΗΕ αριθ. 7, 16, 37, 44, 45, 46, 48, 53, 78, 80, 83, 86, 87, 99, 105, 107, 110, 121, 128 και 129, καθώς και από τους παγκόσμιους τεχνικούς κανονισμούς αριθ. 15 και 16 του ΟΗΕ θα πρέπει να προσαρμοστούν στην τεχνική πρόοδο.

               (5)Θα πρέπει να εκδοθεί ένας νέος κανονισμός του ΟΗΕ ώστε να διασφαλιστούν ενιαίες διατάξεις σχετικά με την έγκριση των συστημάτων εκ των υστέρων εξοπλισμού με κινητήρα διπλού καυσίμου βαρέων χρήσεων (HDDF-ERS).

               (6)Θα πρέπει να εκδοθούν δύο νέοι παγκόσμιοι κανονισμοί του ΟΗΕ ώστε να διασφαλιστούν ενιαίες διατάξεις σχετικά με τη διαδικασία μέτρησης για δίκυκλα ή τρίκυκλα μηχανοκίνητα οχήματα όσον αφορά ορισμένα είδη εκπομπών και όσον αφορά το ενσωματωμένο σύστημα διάγνωσης, αντιστοίχως.

               (7)Θα πρέπει να εκδοθεί ένα νέο ψήφισμα (R.E.4) ώστε να διασφαλιστούν ενιαίες διατάξεις σχετικά με τις κοινές προδιαγραφές για τις κατηγορίες φωτεινής πηγής.

               (8)Ενδείκνυται να καθοριστεί η θέση που θα υιοθετηθεί εξ ονόματος της Ένωσης στο πλαίσιο των σχετικών επιτροπών της ΟΕΕ/ΗΕ –δηλαδή της διοικητικής επιτροπής της αναθεωρημένης συμφωνίας του 1958 και της εκτελεστικής επιτροπής της παράλληλης συμφωνίας– όσον αφορά την έγκριση των προαναφερόμενων πράξεων του ΟΗΕ,

               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο 1

               Η θέση που πρέπει να υιοθετηθεί εξ ονόματος της Ένωσης στο πλαίσιο της διοικητικής επιτροπής της αναθεωρημένης συμφωνίας του 1958 και της εκτελεστικής επιτροπής της παράλληλης συμφωνίας κατά την περίοδο από τις 14 έως τις 20 Νοεμβρίου 2016 είναι να υπερψηφιστούν οι προτάσεις που παρατίθενται στο παράρτημα της παρούσας απόφασης.

               Άρθρο 2

               Η παρούσα απόφαση αρχίζει να ισχύει την ημερομηνία της έκδοσής της.

               Βρυξέλλες,

                     Για το Συμβούλιο

                     Ο Πρόεδρος

                     (1)
                  Απόφαση 97/836/EK του Συμβουλίου, της 27ης Νοεμβρίου 1997, με σκοπό την προσχώρηση της Ευρωπαϊκής Κοινότητας στη συμφωνία της Οικονομικής Επιτροπής των Ηνωμένων Εθνών για την Ευρώπη σχετικά με την υιοθέτηση ομοιόμορφων τεχνικών προδιαγραφών για τροχοφόρα οχήματα, εξοπλισμό και εξαρτήματα τα οποία δύνανται να τοποθετηθούν ή/και να χρησιμοποιηθούν σε τροχοφόρα οχήματα και τις συνθήκες για την αμοιβαία αναγνώριση των εγκρίσεων που χορηγούνται με βάση τις προδιαγραφές αυτές («αναθεωρημένη συμφωνία 1958») (ΕΕ L 346 της 17.12.1997, σ. 78).

                     (2)
                  Απόφαση 2000/125/ΕΚ του Συμβουλίου, της 31ης Ιανουαρίου 2000, για τη σύναψη συμφωνίας που αφορά την κατάρτιση παγκόσμιων τεχνικών κανονισμών για τα τροχοφόρα οχήματα, τον εξοπλισμό και τα εξαρτήματα που μπορούν να τοποθετούνται ή/και να χρησιμοποιούνται σε τροχοφόρα οχήματα («παράλληλη συμφωνία») (ΕΕ L 35 της 10.2.2000, σ. 12).

                     (3)
                  Οδηγία 2007/46/ΕΚ του Ευρωπαϊκού Κοινοβουλίου και του Συμβουλίου, της 5ης Σεπτεμβρίου 2007, για τη θέσπιση πλαισίου για την έγκριση των μηχανοκίνητων οχημάτων και των ρυμουλκουμένων τους, και των συστημάτων, κατασκευαστικών στοιχείων και χωριστών τεχνικών μονάδων που προορίζονται για τα οχήματα αυτά (οδηγία-πλαίσιο) (ΕΕ L 263 της 9.10.2007, σ. 1).

    ---documentbreak---

               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 25.10.2016
            COM(2016) 684 final
            ΠΑΡΑΡΤΗΜΑ
            της
            πρότασης απόφασης του Συμβουλίου
            για τον καθορισμό της θέσης που θα υιοθετηθεί εξ ονόματος της Ευρωπαϊκής Ένωσης στο πλαίσιο των σχετικών επιτροπών της Οικονομικής Επιτροπής των Ηνωμένων Εθνών για την Ευρώπη όσον αφορά τις προτάσεις τροποποίησης των κανονισμών αριθ. 7, 16, 37, 44, 45, 46, 48, 53, 78, 80, 83, 86, 87, 99, 105, 107, 110, 121, 128 και 129, μία πρόταση νέου κανονισμού του ΟΗΕ για συστήματα εκ των υστέρων εξοπλισμού με κινητήρα διπλού καυσίμου βαρέων χρήσεων (HDDF-ERS), τις προτάσεις τροποποίησης των παγκόσμιων τεχνικών κανονισμών αριθ. 15 και 16 του ΟΗΕ, τις προτάσεις για την έκδοση δύο νέων παγκόσμιων τεχνικών κανονισμών του ΟΗΕ σχετικά με τη διαδικασία μέτρησης για δίκυκλα ή τρίκυκλα μηχανοκίνητα οχήματα όσον αφορά ορισμένα είδη εκπομπών και όσον αφορά το ενσωματωμένο σύστημα διάγνωσης, αντιστοίχως, καθώς και μία πρόταση νέου ψηφίσματος σχετικά με τις κοινές προδιαγραφές για τις κατηγορίες φωτεινής πηγής (R.E.4)

               ΠΑΡΑΡΤΗΜΑ

                        Τίτλος του θέματος της ημερήσιας διάταξης

                        Έγγραφο αναφοράς

                        Πρόταση προσθήκης 25 στη σειρά τροποποιήσεων 02 του κανονισμού αριθ. 7 του ΟΗΕ (Φανοί θέσης, πέδησης και όγκου)

                        ECE/TRANS/WP.29/2016/75

                        Πρόταση προσθήκης 8 στη σειρά 06 των τροποποιήσεων του κανονισμού αριθ. 16 του ΟΗΕ (Ζώνες ασφαλείας, ISOFIX και i-Size)

                        ECE/TRANS/WP.29/2016/98

                        και ανεπίσημο έγγραφο WP.29-170-04

                        Πρόταση για τη σειρά τροποποιήσεων 07 του κανονισμού αριθ. 16 του ΟΗΕ (Ζώνες ασφαλείας, ISOFIX και i-Size)

                        ECE/TRANS/WP.29/2016/99

                        Πρόταση προσθήκης 45 στη σειρά τροποποιήσεων 03 του κανονισμού αριθ. 37 του ΟΗΕ (Λαμπτήρες πυράκτωσης)

                        ECE/TRANS/WP.29/2016/76

                        Πρόταση διορθωτικού 2 στην αναθεώρηση αριθ. 3 του κανονισμού αριθ. 44 του ΟΗΕ (Συστήματα συγκράτησης παιδιών)

                        ECE/TRANS/WP.29/2016/100

                        Πρόταση προσθήκης 12 στη σειρά τροποποιήσεων 04 του κανονισμού αριθ. 44 του ΟΗΕ (Συστήματα συγκράτησης παιδιών)

                        ECE/TRANS/WP.29/2016/101

                        Πρόταση προσθήκης 12 στη σειρά τροποποιήσεων 04 του κανονισμού αριθ. 44 του ΟΗΕ (Συστήματα συγκράτησης παιδιών)

                        ECE/TRANS/WP.29/2016/102

                        Πρόταση προσθήκης 10 στη σειρά τροποποιήσεων 01 του κανονισμού αριθ. 45 του ΟΗΕ (Καθαριστήρες προβολέων)

                        ECE/TRANS/WP.29/2016/77

                        Πρόταση προσθήκης 4 στη σειρά τροποποιήσεων 04 του κανονισμού αριθ. 46 του ΟΗΕ (Συσκευές έμμεσης όρασης)

                        ECE/TRANS/WP.29/2016/89

                        Πρόταση προσθήκης 17 στη σειρά τροποποιήσεων 04 του κανονισμού αριθ. 48 του ΟΗΕ (Εγκατάσταση διατάξεων φωτισμού και φωτεινών ενδείξεων)

                        ECE/TRANS/WP.29/2016/78

                        Πρόταση προσθήκης 10 στη σειρά τροποποιήσεων 05 του κανονισμού αριθ. 48 του ΟΗΕ (Εγκατάσταση διατάξεων φωτισμού και φωτεινών ενδείξεων)

                        ECE/TRANS/WP.29/2016/79

                        Πρόταση προσθήκης 8 στη σειρά τροποποιήσεων 06 του κανονισμού αριθ. 48 του ΟΗΕ (Εγκατάσταση διατάξεων φωτισμού και φωτεινών ενδείξεων)

                        ECE/TRANS/WP.29/2016/80

                        Πρόταση προσθήκης 19 στη σειρά τροποποιήσεων 01 του κανονισμού αριθ. 53 του ΟΗΕ (Εγκατάσταση διατάξεων φωτισμού και φωτεινών ενδείξεων για οχήματα κατηγορίας L3)

                        ECE/TRANS/WP.29/2016/81

                        Πρόταση προσθήκης 1 στη σειρά τροποποιήσεων 02 του κανονισμού αριθ. 53 του ΟΗΕ (Εγκατάσταση διατάξεων φωτισμού και φωτεινών ενδείξεων για οχήματα κατηγορίας L3)

                        ECE/TRANS/WP.29/2016/82

                        Πρόταση για τη σειρά τροποποιήσεων 04 του κανονισμού αριθ. 78 του ΟΗΕ [Σύστημα πέδησης (οχήματα κατηγορίας L)]

                        ECE/TRANS/WP.29/2016/114 και ανεπίσημο έγγραφο

                        GRRF-82-06

                        Πρόταση προσθήκης 2 στη σειρά τροποποιήσεων 03 του κανονισμού αριθ. 80 του ΟΗΕ [Αντοχή των καθισμάτων και των αγκυρώσεών τους (λεωφορεία)]

                        ECE/TRANS/WP.29/2016/103

                        Πρόταση προσθήκης 8 στη σειρά τροποποιήσεων 06 του κανονισμού αριθ. 83 του ΟΗΕ (Εκπομπές οχημάτων κατηγορίας M1 και N1)

                        ECE/TRANS/WP.29/2016/108

                        Πρόταση προσθήκης 4 στη σειρά τροποποιήσεων 07 του κανονισμού αριθ. 83 του ΟΗΕ (Εκπομπές οχημάτων κατηγορίας M1 και N1)

                        ECE/TRANS/WP.29/2016/109

                        Πρόταση για τη σειρά τροποποιήσεων 01 του κανονισμού αριθ. 86 του ΟΗΕ (Εγκατάσταση διατάξεων φωτισμού και φωτεινών ενδείξεων για γεωργικά οχήματα)

                        ECE/TRANS/WP.29/2016/83

                        Πρόταση προσθήκης 18 στον κανονισμό αριθ. 87 του ΟΗΕ (Φανοί ημέρας)

                        ECE/TRANS/WP.29/2016/84

                        Πρόταση προσθήκης 12 στη αρχική έκδοση του κανονισμού αριθ. 99 του ΟΗΕ (Φωτεινές πηγές εκκένωσης αερίου)

                        ECE/TRANS/WP.29/2016/85

                        Πρόταση για τη σειρά 06 των τροποποιήσεων του κανονισμού αριθ. 105 του ΟΗΕ [Εξοπλισμός οχημάτων μεταφοράς επικίνδυνων εμπορευμάτων (ADR)]

                        ECE/TRANS/WP.29/2016/90

                        Πρόταση προσθήκης 5 στη σειρά τροποποιήσεων 04 του κανονισμού αριθ. 107 του ΟΗΕ (Γενική κατασκευή λεωφορείων και πούλμαν)

                        ECE/TRANS/WP.29/2016/91

                        Πρόταση προσθήκης 6 στη σειρά τροποποιήσεων 05 του κανονισμού αριθ. 107 του ΟΗΕ (Γενική κατασκευή λεωφορείων και πούλμαν)

                        ECE/TRANS/WP.29/2016/92

                        Πρόταση προσθήκης 6 στη σειρά τροποποιήσεων 06 του κανονισμού αριθ. 107 του ΟΗΕ (Γενική κατασκευή λεωφορείων και πούλμαν)

                        ECE/TRANS/WP.29/2016/93

                        Πρόταση προσθήκης 1 στη σειρά τροποποιήσεων 07 του κανονισμού αριθ. 107 του ΟΗΕ (Γενική κατασκευή λεωφορείων και πούλμαν)

                        ECE/TRANS/WP.29/2016/94

                        Πρόταση προσθήκης 5 στη σειρά τροποποιήσεων 01 του κανονισμού αριθ. 110 του ΟΗΕ (Οχήματα CNG/LNG),

                        ECE/TRANS/WP.29/2016/95

                        Πρόταση προσθήκης 9 στον κανονισμό αριθ. 121 του ΟΗΕ (Αναγνώριση των χειριστηρίων, των ενδεικτικών λυχνιών και των δεικτών)

                        ECE/TRANS/WP.29/2016/96

                        Πρόταση προσθήκης 1 στη σειρά τροποποιήσεων 01 του κανονισμού αριθ. 121 του ΟΗΕ (Αναγνώριση των χειριστηρίων, των ενδεικτικών λυχνιών και των δεικτών)

                        ECE/TRANS/WP.29/2016/97

                        Πρόταση προσθήκης 6 στη αρχική έκδοση του κανονισμού αριθ. 128 του ΟΗΕ [Φωτεινές πηγές διόδων φωτοεκπομπής (LED)]

                        ECE/TRANS/WP.29/2016/86

                        Πρόταση διορθωτικού 2 στον κανονισμό αριθ. 129 του ΟΗΕ (Βελτιωμένα συστήματα συγκράτησης παιδιού)

                        ECE/TRANS/WP.29/2016/104

                        Πρόταση προσθήκης 5 στον κανονισμό αριθ. 129 του ΟΗΕ (Βελτιωμένα συστήματα συγκράτησης παιδιού)

                        ECE/TRANS/WP.29/2016/105

                        Πρόταση προσθήκης 1 στη σειρά τροποποιήσεων 01 του κανονισμού αριθ. 129 του ΟΗΕ (Βελτιωμένα συστήματα συγκράτησης παιδιών)

                        ECE/TRANS/WP.29/2016/106

                        Πρόταση για τη σειρά τροποποιήσεων 02 του κανονισμού αριθ. 129 του ΟΗΕ (Βελτιωμένα συστήματα συγκράτησης παιδιών)

                        ECE/TRANS/WP.29/2016/107

                        Πρόταση νέου κανονισμού για ενιαίες διατάξεις σχετικά με την έγκριση συστημάτων εκ των υστέρων εξοπλισμού με κινητήρα διπλού καυσίμου βαρέων χρήσεων (HDDF-ERS) που τοποθετούνται σε βαρέα οχήματα και κινητήρες ντίζελ

                        ECE/TRANS/WP.29/2016/110

                        Πρόταση σχεδίου ψηφίσματος σχετικά με τις κοινές προδιαγραφές για τις κατηγορίες φωτεινής πηγής (R.E.4)

                        ECE/TRANS/WP.29/2016/111

                        Πρόταση για την τροποποίηση 1 του παγκόσμιου τεχνικού κανονισμού αριθ. 15 του ΟΗΕ [Παγκοσμίως εναρμονισμένες δοκιμές για ελαφρά οχήματα (WLTP)]

                        ECE/TRANS/WP.29/2016/68

                        Πρόταση για την τροποποίηση 1 του παγκόσμιου τεχνικού κανονισμού αριθ. 16 του ΟΗΕ (Ελαστικά)

                        ECE/TRANS/WP.29/2016/117

                        Πρόταση νέου παγκόσμιου τεχνικού κανονισμού του ΟΗΕ σχετικά με τη διαδικασία μέτρησης για δίκυκλα ή τρίκυκλα μηχανοκίνητα οχήματα όσον αφορά το ενσωματωμένο σύστημα διάγνωσης

                        ECE/TRANS/WP.29/2016/112

                        Πρόταση νέου παγκόσμιου τεχνικού κανονισμού του ΟΗΕ σχετικά με τη διαδικασία μέτρησης για δίκυκλα ή τρίκυκλα μηχανοκίνητα οχήματα εξοπλισμένων με κινητήρες εσωτερικής καύσης όσον αφορά τον στροφαλοθάλαμο και τις εκπεμπόμενες αναθυμιάσεις

                        ECE/TRANS/WP.29/2016/66


Avis juridique important

|

52001PC0187

Πρόταση αρόφαση του Συμβουλίου με την οποία εξουσιοδοτείται η Ομοσπονδιακή Δημοκρατία της Γερμανίας να συνάψει με την Δημοκρατία της Πολωνίας συμφωνία που περιλαμβάνει διατάξεις παρέκκλισης από τα άρθρα 2 και 3 της έκτης οδηγίας(77/388/ΕΟΚ) του Συμβουλίου  της 17ης Μαΐου 1977 περί εναρμονίσεως των νομοθεσιών των κρατών μελών των σχετικών με τους φόρους κύκλους εργασιών  /* COM/2001/0187 τελικό */

Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ με την οποία εξουσιοδοτείται η Ομοσπονδιακή Δημοκρατία της Γερμανίας να συνάψει με την Δημοκρατία της Πολωνίας συμφωνία που περιλαμβάνει διατάξεις παρέκκλισης από τα άρθρα 2 και 3 της έκτης οδηγίας(77/388/ΕΟΚ) του Συμβουλίου της 17ης Μαΐου 1977 περί εναρμονίσεως των νομοθεσιών των κρατών μελών των σχετικών με τους φόρους κύκλους εργασιών(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗΜε επιστολή που παραλήφθηκε από τη Γενική Γραμματεία της Επιτροπής στις 16 Οκτωβρίου 2000, η Ομοσπονδιακή Δημοκρατία της Γερμανίας ζήτησε, βάσει του άρθρου 30 της έκτης οδηγίας 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών των σχετικών με τους κύκλους εργασιών - κοινό σύστημα φόρου προστιθέμενης αξίας: ομοιόμορφη φορολογική βάση [1], να συνάψει με τη Δημοκρατία της Πολωνίας συμφωνία που περιλαμβάνει φορολογικές διατάξεις παρέκκλισης από τα άρθρα 2 και 3 της έκτης οδηγίας.[1]  ΕΕ αριθ. L 145, της 13.6.1977, σ. 1, όπως τροποποιήθηκε για τελευταία φορά από την οδηγία 2001/4/ΕΚ (ΕΕ αριθ. L 22 της 24.01.2001, σ. 17).Σύμφωνα με το άρθρο 30, τα υπόλοιπα κράτη μέλη ενημερώθηκαν σχετικά με την αίτηση της Γερμανίας με επιστολή της 7ης Φεβρουαρίου 2001.Η συμφωνία αυτή αφορά την κατασκευή και τη συντήρηση έξι συνοριακών γεφυρών και τη συντήρηση δύο άλλων συνοριακών γεφυρών, όλες εκ των οποίων εκτείνονται εν μέρει στην επικράτεια της Ομοσπονδιακής Δημοκρατίας της Γερμανίας και εν μέρει στην επικράτεια της Δημοκρατίας της Πολωνίας. Οι γέφυρες αυτές αποτελούν τμήμα του δημόσιου οδικού δικτύου κατά μήκος των συνόρων των δύο χωρών.Η συμφωνία προβλέπει ότι ο γερμανικός φόρος προστιθέμενης αξίας θα εφαρμόζεται σε προμήθειες που συνδέονται με την κατασκευή και τη συντήρηση των συνοριακών γεφυρών εφόσον ο φορέας που είναι αρμόδιος για τις προμήθειες αυτές είναι εγκατεστημένος στην Ομοσπονδιακή Δημοκρατία της Γερμανίας. Ωστόσο, ο πολωνικός νόμος περί φόρου προστιθέμενης αξίας θα ισχύει για τις προμήθειες που συνδέονται με την κατασκευή και τη συντήρηση των συνοριακών γεφυρών εφόσον ο φορέας που είναι αρμόδιος για τις προμήθειες αυτές είναι εγκατεστημένος στην Δημοκρατία της Πολωνίας.Βάσει της συμφωνίας, η Ομοσπονδιακή Δημοκρατία της Γερμανίας είναι αρμόδια για την κατασκευή και τη συντήρηση τριών συνοριακών γεφυρών και για τη συντήρηση μίας άλλης συνοριακής γέφυρας. Ομοίως, η Δημοκρατία της Πολωνίας είναι αρμόδια για την κατασκευή και τη συντήρηση τριών συνοριακών γεφυρών και για τη συντήρηση μίας άλλης συνοριακής γέφυρας.Εξάλλου, η συμφωνία ορίζει ότι τα αγαθά που εισάγονται από το έδαφος της μιας συμβαλλόμενης χώρας στο έδαφος της άλλης δεν επιβαρύνονται με εισαγωγικούς φόρους, με εξαίρεση τους δασμούς, εφόσον τα αγαθά αυτά χρησιμοποιούνται για την κατασκευή ή τη συντήρηση των εν λόγω συνοριακών γεφυρών. Η διάταξη αυτή δεν ισχύει για αγαθά που εισάγονται για τον ίδιο σκοπό από δημόσια υπηρεσία.Σύμφωνα με την αρχή της εδαφικότητας που προβλέπεται στην έκτη οδηγία, στις εργασίες κατασκευής, επισκευής και ανακαίνισης της γέφυρας, που εκτελούνται στην γερμανική επικράτεια, επιβάλλεται φόρος προστιθέμενης αξίας στην Γερμανία, ενώ οι εργασίες που εκτελούνται στην πολωνική επικράτεια δεν εμπίπτουν στο πεδίο εφαρμογής της έκτης οδηγίας ΦΠΑ. Η εφαρμογή των διατάξεων αυτών θα επέβαλλε τον διαχωρισμό των εργασιών σε συνάρτηση με την επικράτεια επί της οποίας εκτελούνται. Εξάλλου, οι εισαγωγές αγαθών από την Δημοκρατία της Πολωνίας στη Γερμανία για την κατασκευή ή τη συντήρηση μιας συνοριακής γέφυρας υπόκεινται σε ΦΠΑ στη Γερμανία.Τα συμβαλλόμενα κράτη είναι της γνώμης ότι η εφαρμογή των κανόνων αυτών θα είχε ως συνέπεια δαπανηρές φορολογικές συνέπειες για τους εργολάβους του έργου. Κατά συνέπεια, εκτιμούν ότι οι φορολογικές διατάξεις του σχεδίου συμφωνίας είναι δικαιολογημένες προκειμένου να απλουστευθούν οι φορολογικές υποχρεώσεις των εν λόγω εργολάβων.Εξάλλου, υπογραμμίζεται ότι δυνάμει του άρθρου 30 της έκτης οδηγίας ΦΠΑ, το Συμβούλιο έχει ήδη εξουσιοδοτήσει την Ομοσπονδιακή Δημοκρατία της Γερμανίας να συνάψει με την Τσεχική Δημοκρατία και τη Δημοκρατία της Πολωνίας ορισμένες συμφωνίες [2] για κατασκευαστικά έργα στη συνοριακή ζώνη, οι οποίες περιλαμβάνουν φορολογικές διατάξεις παρόμοιες με αυτές της παρούσας συμφωνίας.[2]   Το Συμβούλιο ενέκρινε τις διατάξεις αυτές που παρεκκλίνουν από την 6η Οδηγία δυνάμει του άρθρου 30 με την απόφαση αριθ. 95/115/ΕΚ της 30ης Μαρτίου 1995 (ΕΕ αριθ. L 80 της 8ης Απριλίου 1995, σ. 47). Απόφαση αριθ. 96/402/ΕΚ της 25ης Ιουνίου 1996 (ΕΕ αριθ. L 165 της 4ης Ιουλίου 1996, σ. 35).Απόφαση αριθ. 95/435/ΕΚ της 23ης Οκτωβρίου 1995 (ΕΕ αριθ. L 257 της 27ης Οκτωβρίου 1995, σ. 34). Απόφαση αριθ. 97/188/ΕΚ της 17ης Μαρτίου 1997 (ΕΕ αριθ. L 80 της 21ης Μαρτίου 1997, σ. 18) και απόφαση αριθ. 97/511/ΕΚ της 24ης Ιουλίου 1997 (ΕΕ αριθ. L 214 της 6ης Αυγούστου 1997, σ. 39).Η Επιτροπή συμμερίζεται την άποψη ότι η ομοιόμορφη φορολόγηση της κατασκευής, της επισκευής και της ανακαίνισης, καθώς και η παραίτηση από την είσπραξη του ΦΠΑ κατά την εισαγωγή αγαθών που προορίζονται για τα έργα αυτά, συνιστά απλούστευση για τους κατασκευαστές σε σχέση με την εφαρμογή των συνήθων φορολογικών διατάξεων.Τέλος, η Επιτροπή είναι της άποψης ότι η εν λόγω συμφωνία θα έχει ελάχιστες αρνητικές επιπτώσεις στους ιδίους πόρους της Ευρωπαϊκής Κοινότητας που προέρχονται από τον φόρο προστιθέμενης αξίας. Ωστόσο, με δεδομένα, αφενός, τη σύναψη παρόμοιων συμφωνιών κατά το παρελθόν και τα μέτρα που έχουν ληφθεί για να διασφαλιστεί συνολικά αντισταθμιστικό αποτέλεσμα, και, αφετέρου, τα αμελητέα ποσά που εμπλέκονται, η Επιτροπή πιστεύει ότι οι προαναφερθείσες αρνητικές επιπτώσεις δεν πρέπει να αποτελέσουν εμπόδιο στην εξουσιοδότηση που ζητά η Ομοσπονδιακή Δημοκρατία της Γερμανίας.Κατά συνέπεια, η Επιτροπή θεωρεί ότι μπορεί να επιτραπεί στην Ομοσπονδιακή Δημοκρατία της Γερμανίας να συνάψει την εν λόγω συμφωνία.Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ με την οποία εξουσιοδοτείται η Ομοσπονδιακή Δημοκρατία της Γερμανίας να συνάψει με την Δημοκρατία της Πολωνίας συμφωνία που περιλαμβάνει διατάξεις παρέκκλισης από τα άρθρα 2 και 3 της έκτης οδηγίας(77/388/ΕΟΚ) του Συμβουλίου  της 17ης Μαΐου 1977 περί εναρμονίσεως των νομοθεσιών των κρατών μελών των σχετικών με τους φόρους κύκλους εργασιώνΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως την έκτη οδηγία του Συμβουλίου (77/388/ΕΟΚ) της 17ης Μαΐου 1977 περί εναρμονίσεως των νομοθεσιών των κρατών μελών των σχετικών με τους φόρους κύκλους εργασιών - κοινό σύστημα φόρου προστιθέμενης αξίας: ομοιόμορφη φορολογική βάση [3], και ιδίως το άρθρο 30,[3]  ΕΕ αριθ. L 145, της 13.6.1977, σ. 1, όπως τροποποιήθηκε για τελευταία φορά από την οδηγία 2001/4/ΕΚ (ΕΕ αριθ. L 22 της 24.01.2001, σ. 17).την πρόταση της Επιτροπής [4],[4]  ΕΕ C , , σ. .Εκτιμώντας τα ακόλουθα:(1) Βάσει των διατάξεων του άρθρου 30 της έκτης οδηγίας, το Συμβούλιο, μπορεί με ομόφωνη απόφασή του και κατόπιν προτάσεως της Επιτροπής, να επιτρέψει σε κράτη μέλη να συνάπτουν με τρίτες χώρες ή διεθνείς οργανισμούς συμφωνίες που δύνανται να περιλαμβάνουν παρεκκλίσεις από τις διατάξεις της εν λόγω οδηγίας.(2) Με επιστολή που λήφθηκε από τη Γενική Γραμματεία της Επιτροπής στις 16 Οκτωβρίου 2000, η γερμανική κυβέρνηση ζήτησε την άδεια να συνάψει με την Δημοκρατία της Πολωνίας συμφωνία σχετικά με την κατασκευή και τη συντήρηση συνοριακών γεφυρών μεταξύ των εν λόγω συμβαλλομένων χωρών.(3) Η συμφωνία περιλαμβάνει διατάξεις σχετικά με τον φόρο προστιθέμενης αξίας οι οποίες παρεκκλίνουν από τα άρθρα 2 και 3 της έκτης οδηγίας ΦΠΑ όσον αφορά, αφενός, την προμήθεια αγαθών και την παροχή υπηρεσιών που συνδέονται με την κατασκευή, την επισκευή και την ανακαίνιση συνοριακών γεφυρών και, αφετέρου, τις εισαγωγές αγαθών που χρησιμοποιούνται για την κατασκευή ή τη συντήρηση των εν λόγω γεφυρών.(4) Τα υπόλοιπα κράτη μέλη ενημερώθηκαν σχετικά με την αίτηση της Γερμανίας στις 7 Φεβρουαρίου 2001.(5) Ελλείψει παρεκκλίσεων, οι εκτελούμενες στη γερμανική επικράτεια εργασίες κατασκευής, επισκευής και ανακαίνισης υπόκεινται σε ΦΠΑ στη Γερμανία, ενώ οι εκτελούμενες στην πολωνική επικράτεια εργασίες δεν εμπίπτουν στο πεδίο εφαρμογής της έκτης οδηγίας ΦΠΑ και, επιπλέον, όλες οι εισαγωγές στην Γερμανία αγαθών από την Δημοκρατία της Πολωνίας για την κατασκευή και τη συντήρηση συνοριακών γεφυρών υπόκεινται σε ΦΠΑ στη Γερμανία.(6) Στόχος των παρεκκλίσεων που προβλέπονται στις συμφωνίες είναι η απλούστευση των κανόνων φορολόγησης των εταιρειών που εκτελούν τα προβλεπόμενα έργα.(7) Οι παρεκκλίσεις θα έχουν αμελητέες επιπτώσεις στους ιδίους πόρους των Ευρωπαϊκών Κοινοτήτων που προέρχονται από τον φόρο προστιθέμενης αξίας,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Η Ομοσπονδιακή Δημοκρατία της Γερμανίας εξουσιοδοτείται να συνάψει με την Δημοκρατία της Πολωνίας συμφωνία η οποία θα περιέχει διατάξεις παρέκκλισης από την έκτη οδηγία του Συμβουλίου (77/388/ΕΟΚ) της 17ης Μαΐου 1977. Η συμφωνία αυτή αφορά την κατασκευή και την μετέπειτα συντήρηση πέντε συνοριακών γεφυρών που διασχίζουν τον ποταμό Νάισσε καθώς και μίας συνοριακής γέφυρας που διασχίζει το Torfkanal και την συνεχή συντήρηση δύο ήδη υφιστάμενων συνοριακών γεφυρών που διασχίζουν τον Νάισσε, όλες εκ των οποίων εκτείνονται εν μέρει στην επικράτεια της Ομοσπονδιακής Δημοκρατίας της Γερμανίας και εν μέρει στην επικράτεια της Δημοκρατίας της Πολωνίας. Οι λεπτομέρειες σχετικά με τις προαναφερθείσες γέφυρες παρατίθενται στο Παράρτημα Α της παρούσας απόφασης.Οι παρεκκλίσεις που προβλέπει η συμφωνία αυτή περιέχονται στα άρθρα 2, 3 και 4.Άρθρο 2Κατά παρέκκλιση των διατάξεων του άρθρου 3 της έκτης οδηγίας, όσον αφορά τις τρεις γέφυρες των οποίων η κατασκευή και η μετέπειτα συντήρησή τους είναι αρμοδιότητα της Ομοσπονδιακής Δημοκρατίας της Γερμανίας, και όσον αφορά τη μία γέφυρα της οποίας η συνεχής συντήρηση είναι αρμοδιότητα της Ομοσπονδιακής Δημοκρατίας της Γερμανίας, εφόσον οι γέφυρες αυτές εκτείνονται στην επικράτεια της Δημοκρατίας της Πολωνίας, οι συνοριακές γέφυρες και, όπου κρίνεται σκόπιμο, η περιοχή του εργοταξίου, θεωρούνται ότι αποτελούν τμήμα της επικράτειας της Ομοσπονδιακής Δημοκρατίας της Γερμανίας, όσον αφορά την προμήθεια αγαθών και την παροχή υπηρεσιών που προορίζονται για την κατασκευή ή τη συντήρηση των γεφυρών.Άρθρο 3Κατά παρέκκλιση των διατάξεων του άρθρου 3 της έκτης οδηγίας, όσον αφορά τις τρεις γέφυρες των οποίων η κατασκευή και η μετέπειτα συντήρησή τους είναι αρμοδιότητα της Δημοκρατίας της Πολωνίας, και όσον αφορά τη μία γέφυρα της οποίας η συνεχής συντήρηση είναι αρμοδιότητα της Δημοκρατίας της Πολωνίας, εφόσον οι γέφυρες αυτές εκτείνονται στην επικράτεια της Ομοσπονδιακής Δημοκρατίας της Γερμανίας, οι συνοριακές γέφυρες και, όπου κρίνεται σκόπιμο, η περιοχή του εργοταξίου, θεωρούνται ότι αποτελούν τμήμα της επικράτειας της Δημοκρατίας της Πολωνίας, όσον αφορά την προμήθεια αγαθών και την παροχή υπηρεσιών που προορίζονται για την κατασκευή ή τη συντήρηση των γεφυρών.Άρθρο 4Κατά παρέκκλιση των διατάξεων του άρθρου 2 σημείο 2 της έκτης οδηγίας, η εισαγωγή στη Γερμανία αγαθών από την Δημοκρατία της Πολωνίας, δεν υπόκειται στον φόρο προστιθέμενης αξίας, εφόσον τα αγαθά αυτά χρησιμοποιηθούν για την κατασκευή και τη συντήρηση των γεφυρών που προβλέπονται στο άρθρο 1 της παρούσας απόφασης. Ωστόσο, η παρέκκλιση δεν ισχύει για τα αγαθά που εισάγονται για τον ίδιο σκοπό από δημόσια υπηρεσία.Άρθρο 5Η παρούσα απόφαση απευθύνεται στην Ομοσπονδιακή Δημοκρατία της Γερμανίας.Βρυξέλλες,Για το ΣυμβούλιοΟ ΠρόεδροςΔΗΜΟΣΙΟΝΟΜΙΚΟ ΔΕΛΤΙΟΗ προτεινόμενη απόφαση, όταν εγκριθεί, θα έχει αμελητέες επιπτώσεις στους ιδίους πόρους των Ευρωπαϊκών Κοινοτήτων που προέρχονται από τον φόρο προστιθέμενης αξίας.Παράρτημα ΑΟι γέφυρες που αναφέρονται στο άρθρο 1 της παρούσας απόφασης παρατίθενται στη συνέχεια:1. Η Ομοσπονδιακή Δημοκρατία της Γερμανίας είναι αρμόδια για την κατασκευή των ακόλουθων συνοριακών γεφυρών:(α) γέφυρα επί του Νάισσε μεταξύ Hagenwerder και Radomierzyce στο σημείο 167+230.(β) γέφυρα επί του Νάισσε μεταξύ Gφrlitz και Zgorzelec στο σημείο 151+670.(γ) γέφυρα επί του Torfkanal μεταξύ Garz και Swinoujscie.2. Η Δημοκρατία της Πολωνίας είναι αρμόδια για την κατασκευή των ακόλουθων συνοριακών γεφυρών:(α) γέφυρα επί του Νάισσε μεταξύ Forst και Zasieki στο σημείο 47+500.(β) γέφυρα επί του Νάισσε μεταξύ Krauschwitz και Leknica στο σημείο 81+970.(γ) γέφυρα επί του Νάισσε μεταξύ Deschka και Piensk στο σημείο 134+930.3. Η Ομοσπονδιακή Δημοκρατία της Γερμανίας είναι αρμόδια για την συντήρηση της ακόλουθης συνοριακής γέφυρας:(α) γέφυρα επί του Νάισσε μεταξύ Podrosche και Przewoz στο σημείο 100+850.4. Η Δημοκρατία της Πολωνίας είναι αρμόδια για την συντήρηση της ακόλουθης συνοριακής γέφυρας:(α) γέφυρα επί του Νάισσε μεταξύ Ostritz και Krzewina Zgorzelecka στο σημείο 176+090.